Tere.  Alustaksin ikkagi sellest, et imetamise periood pole vast tõesti kõige parem selleks, et oma toitumist piirama hakata,  kuid menüü ülevaatamisest oleks kindlasti kasu. Silma jäid järgmised lõigud teie kirjast: näksimise asemel olen söönud hoopis müslit jogurtiga-piimaga/ magusa olen vahetanud välja kuivatatud puuviljade vastu (dattel, banaan). Nii müsli kui ka kuivatatud puuviljad on üpris kaloririkkad ning ehk olete nende tarbimisega liiale läinud. Soovitan osta endale mõne kaloriraamatu, et saada parem ülevaade toiduainete energiaväärtusest nii kirjas mainitud kui ka kõigi teiste oma igapäevamenüü komponentide osas. Soovitan  mõelda läbi ka kõik liikumis-treeninguvõimalused, sest sünnitusega kaasnenud kehakuju muutustest ainult toitumise muutmisega jagu ei saa. Alati võite nõu saamiseks tulla ka vastuvõtule (tel: 533 18 008).  Heade soovidega, dr.Ehala